अपने घर से बेघर होकर ये कलाकार बंजारों की तरह दिन रात मेहनत करते हैं। इसके बावजूद हाथ में इतना नहीं आ पाता की ठीक से पेट भी भर सके। जी हां हम बात कर रहे है उन मूर्तिकारों कि जो दूर दराज के शहरों से यहाँ इस आशा में आये हैं कि मूर्तियां बनाते बनाते शायद एक दिन उनकी भी जिंदगी संवर जायेगी। आज सालों के बाद जब ये लोग पीछे मुड़कर देखते हैं तो सिर्फ बेचारी, लाचारी और बंजारापन नजर आता है। ऐसे ही मूर्तिकार हैं संदीप जो पिछले कई सालों से अपने खानदानी काम को आगे बढ़ाते हुए मूर्तियां बनाते आ रहे हैं। अाज कल संदीप गणेश जी की मूर्तियां बना रहे हैं । इसके बाद फिर डिमांड के मुताबिक देवी की मूर्तियां बनती रहेंगी।